UDHËZIM
Nr. 13, datë 2.6.2022

PËR NJË SHTESË NË UDHËZIMIN NR. 3606/2, DATË 28.10.2011, “PËR PAJISJEN E DREJTUESVE TË MJETEVE RRUGORE TË KATEGORIVE C1, C, C1E, CE, D1, D, D1E DHE DE, ME CERTIFIKATËN E AFTËSISË PROFESIONALE (CAP)”, TË NDRYSHUAR

Në mbështetje të nenit 102, pika 4, e Kushtetutës, pikave 8 dhe 9, të nenit 115, të nenit 224, të ligjit nr. 8378, datë 22.7.1998, “Kodi Rrugor i Republikës së Shqipërisë”, të ndryshuar, dhe të neneve 294, 295, 296 dhe 297, të vendimit nr. 153, datë 7.4.2000, “Për miratimin e rregullores së zbatimit të Kodit Rrugor të Republikës së Shqipërisë”, të Këshillit të Ministrave, të ndryshuar, ministri i Infrastrukturës dhe Energjisë

UDHËZON:

Në udhëzimin nr. 3606/2, datë 28.10.2011, “Për pajisjen e drejtuesve të mjeteve rrugore të kategorive C1, C, C1E, CE, D1, D, D1E dhe DE, me certifikatën e aftësisë profesionale (CAP)”, të ndryshuar, bëhet shtesa:
1. Pas nenit 32 shtohet neni 32/1, me përmbajtje si më poshtë vijon:

“Neni 32/1
Dispozita kalimtare

1. Zotëruesit e një certifikatë të aftësisë profesionale të vlefshme, CAP, do të kryejnë rinovimin e CAP, pa kryer trajnim periodik dhe test teorik.
2. Trajnimi periodik dhe testi teorik, sipas nenit 28 të këtij udhëzimi, fillon pas datës 20.10.2025.”.

